Free Vehicle Valuation from Ken Brown
Preferred Branch Ken Brown Richmond Hyundai Ken Brown Motors (Harlow) Ken Brown Motors (Stevenage) Die eerste ronde van die Amerikaanse Meesters is op Augusta gespeel. Die eerste dag is in goeie sonskynweer afgehandel. Ná die eerste drie uur se spel gister was drie Suid-Afrikaners bo aan die voorlopersbord, naamlik Justin Harding, Branden Grace en Louis Oosthuizen almal op -2.
Nadat dié ronde afgehandel is, was twee Amerikaners egter aan die voorpunt.
1 Bryson DeChambeau -6
6 Justin Harding -3
21 Louis Oosthuizen -1
29 Branden Grace E
44 Jovan Rebula (a) +1
58 Trevor Immelman +2
77 Charl Schwartzel +5
Die tweede ronde begin vandag om 14:30 Suid-Afrikaanse tyd.
Suid-Afrika se Nasionale Swemkampioenskap het gister in Durban sy vierde dag beleef. Daar is nou reeds 11 kwalifiseringstye vir die wêreldkampioenskap in Suid-Korea aangeteken.
Tatjana Schoenmaker het gister haar tweede kwalifikasie behaal toe sy die 100 m-borsslag in 1:06.83 gewen het.
In die Paralimpiese afdeling het Christian Sadie reeds vier keer vir die wêreldkampioenskap gekwalifiseer.
Dié byeenkoms loop vanaand by Kingspark in Durban ten einde.
Ses wedstryde word die naweek gespeel waarvan die eerste twee reeds vandag afgehandel word.
Brumbies 11:45 Lions (Lionel Mapoe sal in sy 100ste-superwedstryd vir die Lions uitdraf terwyl Malcolm Marx die kaptein is van ŉ span wat nege veranderinge toon)
Sharks 15:05 Jaguares (Beast Mtawarira, Coenie Oosthuizen en Jacques Vermeulen kry ŉ ruskans terwyl Jean-Luc du Preez na ŉ lang tyd weer terug is in die span)
Bulls 17:15 Reds
Die Singapoer-been van die Wêreldreeks begin vroeg môreoggend. Suid-Afrika se eerste wedstryd is teen Skotland.
Suid-Afrika 06:14 Skotland
Suid-Afrika 09:40 Kanada
Suid-Afrika 13:28 Fidji
Die kwarteind-, halfeind- en eindstryde sal Sondag beslis word.
Sewe wedstryde word dié naweek beslis.
Leinster 16:00 Glasgow Warriors
Connacht 16:00 Cardiff Blues
Llanelli Scarlets 18:15 Zebre
Die Cape Cobras. Foto: Facebook.
Drie wedstryde word vandag in die plaaslike T20-reeks gespeel.
Die Chennai Super Kings het die Rajasthan Royals met vier paaltjies geklop.
Vandag speel die Kolkata Knight Riders om 16:30 teen die Delhi Capitals.
Verskeie bekende atlete sal môre in aksie wees by ASA se Grand Prix-reeks in Bloemfontein. Dit sluit atlete in soos Simon Magakwe, Thando Roto, Clarence Munyai en Carina Horn.
Die Chinese Formule Een Grand Prix sal Sondag die 1 000ste-wedren in die wêreldkampioenskap se geskiedenis wees. Ferrari se Charles Leclerc het so byna twee weke gelede sy eerste Grand Prix gewen voordat enjinprobleme ŉ stokkie daarvoor gesteek het. Ferrari is tot nou toe deur Mercedes oorskadu.
Die wedren begin Sondagoggend om 08:10 Suid-Afrikaanse tyd.
Die Amerikaanse Moto-GP word Sondagaand om 21:00 in Austin gejaag. Die wedren sal voorafgegaan word deur die Moto2 asook Moto3 wedrenne. Die vraag op almal se lippe is of die huidige wêreldkampioen, Marc Marques, sy voorsprong op die punteleer gaan vergroot.
In die Engelse Premierliga word een wedstryd vanaand afgehandel.
In die plaalike Premierliga word een wedstryd vanaand gespeel.
Chippa United 20:00 Wits